《石龙棠阴道中迟刘淑斋不至》
明代·乌斯道

倚风情脉脉，回首帽欹欹。归马夜行疾，远人春到迟。

林深云气重，山静鸟声悲。万里天南客，谁欤是故知。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。